 MKAZI wa Jang’ombe mjini Unguja, Abasi Omar Abasi (29) ameanza kutumikia Chuo cha Mafunzo jela miaka saba kwa kumlawiti mtoto wa kiume wa miaka saba.Mwendesha Mashitaka wa Ofisi ya Mkurugenzi wa Mashtaka (DPP), Fatma Saleh amesema mshitakiwa alitenda kosa Januari 11 mwaka jana, na kesi ilifunguliwa Julai 23, mwaka huo, kwa kutajwa mahakamani na mashahidi kuitwa.Saleh amesema mshitakiwa alimlawiti mtoto mwanafunzi kinyume cha sheria za makosa ya mwenendo wa Mashtaka za Serikali ya Mapinduzi ya Zanzibar.Wakati wa hukumu Hakimu Valentino Andrew Katema alisema ameridhishwa na hoja ya upande wa mashitaka kwamba mshitakiwa alitenda kosa hilo na kumtorosha mtoto kwa wazazi.Amesema mshitakiwa anahukumiwa jela miaka saba kwa kumtorosha na kosa la kulawiti na kwamba, adhabu zote hizo mbili zitakwenda sambamba.Alisema anatoa adhabu kali kwa mshitakiwa iwe fundisho kwa wengine katika kupambana na vitendo vya ukatili wa kijinsia.Abasi ameruhusiwa kukata rufaa kama hakubaliani na hukumu hiyo.